**Jacqueline Bissetová** (celým menom *Winifred Jacqueline Fraserová-Bissetová*; \* 13. september 1944, Weybridge, Spojené kráľovstvo) je anglická herečka.

Životopis
---------

Narodila sa v rodine Maxa Fraser-Bisseta, škótskeho lekára, a Arlette Alexanderovej, právničky francúzsko-anglického pôvodu (jej matka prišla do Británie počas 2. svetovej vojny). Má brata Maxa. Matka ju naučila plynule francúzsky a vzdelanie dostala na gymnáziu Charlesa de Gaulla v Londýne. Keď prišla do puberty, jej matke diagnostikovali roztrúsenú sklerózu. Jej rodičia sa rozviedli v roku 1968 po 28 rokoch manželstva. Jacqueline sa následne presťahovala k matke, aby jej mohla pomáhať. Už ako malé dieťa chodila na hodiny baletu, neskôr navštevovala hodiny herectva a modelingu.

V súčasnosti žije v Anglicku.

Kariéra
-------

V roku 1967 obsadili Jacqueline do role v kritikou dobre prijatom filme *Two for the Road*. Následne hrala v bondovskej satire *Casino Royale* z roku 1967, kde hrala rolu „Miss Goodthighs". V roku 1968 prišla Mia Farrow o rolu vo filme *The Detective* a nahradila ju Jacqueline. V tom istom roku sa objavila po boku Steva McQueena vo filme *Bullittov prípad*, a v roku 1970 v katastrofickom filme *Letisko*. V roku 1973 hrala vo filme Françoisa Truffauta *Americká noc*, vďaka ktorému si vydobyla rešpekt európskych kritikov a návštevníkov kín. V roku 1977 urobila vďaka filmu *Hlbočina*, v ktorom hrala spolu s Robertom Shawom, veľký krok k tomu, aby sa stala známejšou v USA. Podarilo sa jej to „vďaka" záberom z filmu, keď plávala pod vodou oblečená len v tričku, čo zabezpečilo filmu popularitu s vynieslo veľký finančný zisk. Jeho režisér Jon Peters povedal, že "toto tričko zo mňa urobilo bohatého muža".. V tom čase ju časopis *Newsweek* vyhlásil za najkrajšiu filmovú herečku všetkých čias.

V roku 1978 sa stala všeobecne známou osobou. Získala svoju prvú nomináciu na Zlatý glóbus za komédiu *Who Is Killing the Great Chefs of Europe?*. Krátko na to si zahrala vo filmoch *Rich and Famous* z roku 1981 spolu s Candice Bergen a *Under the Volcano* s Albertom Finneym v roku 1984, za ktoré získala svoju druhú nomináciu na Zlatý glóbus. V roku 1996 bola nominovaná na ocenenie César, francúzsku obdobu Oscara, za rolu vo filme *La Cérémonie*. Počas svojej kariéry pracovala s tak rešpektovanými režisérmi, ako sú François Truffaut, John Huston, George Cukor a Roman Polański. Niekoľko z jej filmov je francúzskej alebo talianskej produkcie.

Jacqueline sa tiež objavila v mnohých televíznych filmoch, najmä počas posledných desiatich rokov, pričom niektoré z nich boli vcelku úspešné. Jeden z jej neskorších, realizovaný v roku 2003, bol film *America's Prince: The John F. Kennedy Jr. Story*, v ktorom predstavovala postavu Jackie Kennedyovej. Jej najnovšia televízna práca bola rola v mysterióznom seriáli *Nip/Tuck*.

Osobný život
------------

Hoci bola v súkromnom a milostnom živote spájaná s mnohými hercami, Jacqueline sa nikdy nevydala. Je krstnou mamou herečky Angeliny Jolie. Zahrala si s ňou vo filme *Pán a pani Smithovci* z roku 2005. Na rozdiel od mnohých herečiek svojej generácie, ktoré si ťažko hľadajú po štyridsiatke prácu, Jacqueline plynule prešla od vizuálnej popularity k charakterovým hereckým úlohám. Dostáva veľa ponúk na účinkovanie ako v Hollywoode, tak i v Európe.

Filmografia (výber)
-------------------

* 1966 - *Cul-de-sac*
* 1967 - *Casino Royale*
* 1968 - *Bullittov prípad* (*Bullitt*)
* 1970 - *Letisko* (*Airport*)
* 1970 - *The Mephisto Waltz*
* 1972 - *The Life and Times of Judge Roy Bean*
* 1973 - *The Thief Who Came to Dinner*
* 1973 - *Americká noc* (*La Nuit américaine*)
* 1973 - *Le Magnifique*
* 1974 - *Vražda v Orient Exprese* (*Murder on the Orient Express*)
* 1977 - *Hlbočina* (*The Deep*)
* 1978 - *The Greek Tycoon*
* 1978 - *Who Is Killing the Great Chefs of Europe?*
* 1980 - *When Time Ran Out*
* 1981 - *Inchon*
* 1981 - *Rich and Famous*
* 1983 - *Class*
* 1984 - *Under the Volcano*
* 1989 - *Scenes from the Class Struggle in Beverly Hills*
* 1990 - *Divoká orchidea* (*Wild Orchid*)
* 1995 - La *cérémonie*
* 1998 - *Dangerous Beauty*
* 2003 - *Latter Days*
* 2005 - *The Fine Art of Love: Mine Ha-Ha*
* 2005 - *Domino*

Referencie
----------

1. 1 2   *Jacqueline Bisset* [online]. movies.yahoo.com. Dostupné online.
2. ↑  Nancy Griffin and Kim Masters, *Hit & Run: How Jon Peters and Peter Guber Took Sony for A Ride in Hollywood*, Simon & Schuster, 1996, s. 85.

Iné projekty
------------

Commons
* Spolupracuj na Commons Commons ponúka multimediálne súbory na tému **Jacqueline Bissetová**

Externé odkazy
--------------

* Jacqueline Bisset
* Jacqueline Bisset v Internet Movie Database (po anglicky)

| * z
* d
* u
Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme |
| --- |
| 2001 až 2020 | 
* Rachel Griffithsová (2001)
* Kim Cattrall (2002)
* Mary Louise Parker (2003)
* Anjelica Hustonová (2004)
* Sandra Oh (2005)
* Emily Bluntová (2006)
* Samantha Morton (2007)
* Laura Dernová (2008)
* Chloë Sevignyová (2009)
* Jane Lynchová (2010)
* Jessica Langeová (2011)
* Maggie Smithová (2012)
* Jacqueline Bissetová (2013)
* Joanne Froggatt (2014)
* Maura Tierney (2015)
* Olivia Colmanová (2016)
* Laura Dernová (2017)
* Patricia Clarksonová (2018)
* Patricia Arquettová (2019)
* Gillian Andersonová (2020)

 |
| 2021 - súčasnosť | 
* Sarah Snook (2021)

 |
| 
* (1970 – 1985)
* (1986 – 2000)
* **(2001 – súčasnosť)**

 |

| * z
* d
* u
Cena Konstantina Stanislavského |
| --- |
| 2001 - 2010 | 
* 2001 Jack Nicholson
* 2002 Harvey Keitel
* 2003 Fanny Ardantová
* 2004 Meryl Streepová
* 2005 Jeanne Moreauová
* 2006 Gérard Depardieu
* 2007 Daniel Olbrychski
* 2008 Isabelle Huppertová
* 2009 Oleg Jankovskij
* 2010 Emmanuelle Béart

 |
| 2011 - 2020 | 
* 2011 Helen Mirrenová
* 2012 Catherine Deneuve
* 2013 Ksenija Rappoport
* 2014 Inna Michajlovna Čurikovová
* 2015 Jacqueline Bissetová
* 2016 Marina Nejolovova
* 2017 Michele Placido
* 2018 Natassja Kinski
* 2019 Ralph Fiennes
* 2020 Svetlana Kryuchkova

 |
| od 2021 | 
* 2021 Sergei Nikonenko

 |

Autoritné údaje: * BnF: 13891539g
* GND: 131600273
* ISNI: 0000 0001 0958 7803
* LCCN: n86138581
* NK ČR: ola2002153240
* SNK: 147234
* VIAF: 19864606
* WorldCat: lccn-n86138581